Volkswagen
Kampuni ya Volkswagen ni pia mwenye makampuni ya Audi, Bentley, Bugatti, Lamborghini, Seat, Škoda na Scania. Ni kampuni kubwa ya kutengeneza magari katika Ulaya na ya tatu duniani. Imetangaza ya kwamba inalenga kuwa kampuni kubwa ya kutengeneza magari duniani kabisa.
Chanzo cha kampuni ilikuwa mnamo mwaka 1937. Wakati ule dikteta wa Ujerumani Adolf Hitler alitaka motokaa yenye bei nafuu kwa wananchi wa kawaida na "Volkswagen" ina maana ya "gari la wananchi" iliyoweza kubeba familia ya watu 4 na kutembea kwa mkasi wa 100 km/h. Muhandis Ferdinand Porsche aliombwa kutunga gari lenye bei ndogo lililoweza kupatikana kwa watu wengi wenye mishahara midogo. Kutokana na umbo lake limejulikana kwa jina la "Käfer" (ing. "beetle" yaani mdudu mwenye umbo la kangambili). Kiwanda kipya kilianzishwa mashambani karibu la boma la kale lililoitwa "Wolfsburg" likawa chanzo cha mji wa baadaye. Kiwanda kilikamilishwa mwaka 1939 miezi michache kabla ya mwazo wa Vita Kuu ya Pili ya Dunia. Kutokana na vita magari yaliyokusudiwa hayakujengwa badala yake modeli zilibadilishwa kwa matumizi ya kijeshi. Baada ya kushindwa kwa Ujerumani Wolfsburh ilikuwa chini ya utawala wa Kiingereza kwa miaka 4 na Waingereza walisita kwa muda kama wangeendeleza kiwanda au kuiuza. Lakini waliona modeli ya Volkswagen iliyoanza kutolewa sasa kwa idadi ndogo haikufaa waliwachia Wajerumani. Lakini katika miaka iliyofuata tangu Ujerumani ya Magharibi ilirudishwa hali ya kujitawala gari lilelile likawa ishara ya kurudishwa kwa nguvu ya kiuchumi. Mwaka 1955 tayari milioni 1 ya motokaa zenye umbo la dudu zilitembea barabarani. Mafanikio ya kampuni yaliendelea kwa kutoa modeli mpya na kubwa zaidi. Mnamo 1965 VW ilinunua kiwanda cha NSU - Audi na kampuni hii ilibuni aina za modeli kama Golf na Passat zilizouzwa baadaye tangu 1974 kama kizazi kipya cha VW baada ya mauzo ya VW-beetle kupungua. Model ya zamani iliendelea kutengenezwa katika viwanda huko Meksiko na Brazil.
Toyota Vista
Vista hii ilitokea mara ya kwanza Aprili 1982 kama kiwango cha trimu ya kupendeza ya kizazi cha pili cha Toyota camry na kuuzwa klwa wingi katika maduka ya Toyota na juina moja , Vista. Miundo ya mwili iliyopatikana ilikuwa sedani ya milango 4 sedan na hatchback ya milango 5 na gia ya kuendeshwaya spidi 5,Toleo ambalo lilikuwa na gia ya kujiendesha lilitolewa baadaye mwezi Agosti 1982. ngazi za trimu zilikuwa VC, VL, VE, na VX ikiwa juu. Jina rasmi ya magari gari haya lilikuwa camry Vista. kioo cha mwangaza katika paa kiipatikana kwa VX ya ngazi ya juu, pamoja na injini ya 2S-ELU.
Agosti mwaka wa 1983 injini ya 1C-TL 1.8 L turbo ya dizeli ilitplewa. Juni 1984 ilipata vidhibiti ambavyo viliipatia sura ya spoti, na injini ya DOHC 2.0 L ilipatikana katika VS. Injini DOHC katika gari linalosonga na magurudumu ya mbele ilikuwa jambo ambalo si la kawaida wakati huo. Ya dizeli ilipandishwa hadi 2.0 L Agosti 1985.